Diari Oficial de la Generalitat Valenciana


Sumari del DOGV 1986, del 17-03-1993 (1993/827425)

RESOLUCIÓ de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la modificació puntual del Pla General d'Ordenació Urbana d'Onil relativa a la correcció d'errades en la fitxa 46 de les ordenances.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1986

Data del DOGV
:   17-03-1993

Secció del DOGV
:   ALTRES DISPOSICIONS

Número del document
:   1993/827425


Data del document
:   23-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de febrer de 1993, de la Conselleria d'Obres Públiques, Urbanisme i Transports, per la qual fa pública l'aprovació definitiva de la modificació puntual del Pla General d'Ordenació Urbana d'Onil relativa a la correcció d'errades en la fitxa 46 de les ordenances.  
La Comissió Territorial d'Urbanisme, en sessió de 22 de juny de 1992, va acordar: aprovar definitivament la modificació puntual del Pla General d'Ordenació Urbana d'Onil relativa a la correcció d'errades en la fitxa 46 de les ordenances.  
La Comissió Territorial d'Urbanisme, en la sessió del 22 de juny de 1992, a la vista de l?expedient de referència i basant-se en aquests:  
Antecedents de fet  
1r) L'ajuntament, en la sessió plenària de 2 de març de 1992, en va acordar l'aprovació provisional després d'haver complit els tràmits d'aprovació inicial i d'exposició pública mitjançant anuncis apareguts al Butlletí Oficial de la Província i en un dels diaris de més difusió provincial.  
2n) La documentació, la integren: memòria informativa i justificativa, plànols d'informació i d'ordenació i normes urbanístiques.  
3r) La finalitat d'aquesta modificació és l?esmena d'un error en la fitxa número 46 de les ordenances del Pla General d'Ordenació Urbana. En aquesta fitxa apareixia com a ordenança reguladora el manteniment del que hi havia, mentre que en el plànol no hi havia res dibuixat. S'esmena aquest error i es recull un edifici que hi ha a hores d'ara, de planta baixa i 4 altures, i en la resta de l?illa la tipologia de l?àrea circumdant, de planta baixa més 2 plantes més àtic, en habitatge unifamiliar.  
Consideracions tècnico-jurídiques  
I) La tramitació seguida es considera correcta de conformitat amb el que estableixen els articles 40 i 41 per remissió del 49.1 de la Llei del Sòl i els articles del 125 al 130 del Reglament de Planejament, per remissió del 161.1 del mateix text legal.  
II) Pa documentació es considera completa, de conformitat amb l'article 12.3 de la Llei del Sòl i els articles del 37 al 42 del Reglament de Planejament.  
III) El contingut de la modificació es considera tècnicament admissible i ompli un buit en la normativa municipal.  
IV) La Comissió Territorial d'Urbanisme és competent per a l'adopció del present acorda en virtut del que disposen els articles 35.1 d) de la Llei del Sòl i 5 i 15. 10 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana, en relació amb l'article 49 de la Llei del Sòl.  
Vistos els preceptes esmentats i la resta de disposicions aplicables, va acordar: aprovar definitivament la modificació puntual del Pla General relativa a la correcció d'errades en la fitxa 46 de les ordenances.  
Cosa que es fa pública d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 13-4 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
El President de la Comissió Territorial d'Urbanisme: Gerardo-Roger Fernández Fernández.